JohanHeinsen/ENO huggingface dataset:
Aarhuus Stifts-Tidende, 1844-02-20
Da de ved Auction over Færgesagterne Store Belt- og Jægeren gjorte høieste Bud ikke ere blevne approberede, bliver ved en eneste Auction, der afholdes paa Nyborg, Skibsbroe Fredagen den 1ste Marts 1844, Formiddag Kl. 11 1/2 slet, bemeldte 2 Færgejagter paany opbudne til Salg, hvorefter, saafremt antageligt Bud skeer, Approbation ved Hammerslaget vil blive meddeelt. Conditionerne samt Jnventarieliste ere forinden til Eftersyn paa Nyborg Raadstue. Nyborg, den 13de Februar 1844. Bierfreund.
Aarhuus Stifts-Tidende, 1844-02-20
Onsdagen den 28de Februar, om Middagen Kl. 12, bliver, i Kroen i Ladestedet Hjarbek, afholdt Licitation over Arbeidet ved en ny Veis Anlæg fra Skive-Veien til Hjarbek, bestaaende af: a) Jordarbeide paa en Strækning af 1759 Favne, b) Leverance af 162 Cubik=Favne Leer, c) Leverance af 197 Cubik=Favne harpet Gruus m.v., efter Overslaget ansat til en Værdi af 1996 Rbd. Til samme Tid afholdes ligeledes Licitation over Grundforbedringsarbeide ved Moesgaard Mose og ved Rognstrup paa Viborg-Skive-Veien. Conditionerne for Licitationen, samt Overslaget, ligger til Eftersyn her paa Contoiret, hvor ligeledes de nærmere Oplysninger kunne erholdes. Fiends=Nørlyng Herredscontoir. Viborg, den 12te F. Eberlin. Februar 1844.
Aarhuus Stifts-Tidende, 1844-02-20
At jeg, ved at indtræde i Ægteskab med afdøde Kjøbmand N. H. Becks Enke heri Staden, nu, i eget Navn, har overtaget mig den under hiint Firma forhen førte, og af mig i flere Aar forestaaede Handel, tillader jeg mig herved at bringe til offentlig Kundskab.
Aarhuus Stifts-Tidende, 1844-02-20
Ligesom den Tillid, der i Handelsanliggender tidligere er bleven mig værdiget, stedse har glædet mig, saaledes er det nu i min egen Jnteresse, at vedligeholde og udvide Samme. Med Forsikkring om at mine Bestræbelser altid hertil ville sigte, tillader jeg mig at anbefale mig og min Handel til de ærede Kunder, der ville betroe mig deres Søgning. Aarhuus, den 4de Februar 1844. M. C. Lottrup.
Aarhuus Stifts-Tidende, 1844-02-20
En duelig Gartner søges.
Aarhuus Stifts-Tidende, 1844-02-20
Foranlediget af mit nu nærforestaaende Giftermaal, seer jeg mig nødt til i det Seneste til førstkommende 1ste Marts at forlade den Condition, jeg her har paataget mig som Gartner sidstafvigte 1ste November. Jeg søger desaarsag en duelig Person, som i samme Egenskab kan og vil træde i mit Sted, og kan enhver Saadan i portofri Breve, dog helst personlig, henvende sig enten til mig selv her paa Stedet, eller til Gaardens Eier, Hr. Godseier Tøttrup. Uden gode og paalidelige Anbefalinger nytter det ikke at melde sig, og Conditionen ønskes besat snarest muligt. Dueholm paa Morsøe, den 14de Januar 1844. Niels Rasmussen, Gartner.
Aarhuus Stifts-Tidende, 1844-02-20
Jndbydelse. til et nyt Læseselskab i Aarhuus.
Aarhuus Stifts-Tidende, 1844-02-20
Foranlediget ved Læseselskabet "Minervas Ophør, tager jeg mig, efter Fleres Anmodning, den Frihed at indbyde til Deeltagelse i en ny Læseforening, indrettet paa samme Maade som det ovennævnte, nylig ophørte Selskab, saaledes at Bøgerne skulle efter en bestemt Orden circulere blandt Selskabets Medlemmer. Circulationen tager sin Begyndelse fra 1ste April d. A., og Bøgerne ville komme til at bestaae af et Udvalg af de nyeste og bedste Frembringelser i den danske, tydske, franske og engelske Litteratur, fornemmelig af æsthetisk Jndhold. Enhver Deeltager vil ugentlig faae tilbragt 1 a 2 danske Bøger, samt en tydsk, fransk eller engelsk, efter Enhvers Ønske. Desforuden staaer det enhver Deeltager frit for, mod samme Contingent, nemlig 9 qvartaliter, at afbenytte mit betydelige Leiebibliothek, saa at man, ved at indtræde i dette Læseselskab, bestandig vil kunne have tilstrækkelig Lecture af de nyeste og bedste æsthetiske Bøger. De, som endnu maatte ønske at deeltage, bedes behagelig snarest muligt at lade sig antegne. Aarhuus, den 16de Februar 1844. E. N. Kirkerup.
Aarhuus Stifts-Tidende, 1844-02-20
Saavel fine som simple Uhre ere nylig arriverede Uhrmager K. Jensens Enke.
Aarhuus Stifts-Tidende, 1844-02-20
Ublegede hjemmegjorte Blaarlærreder, temmelig fine, samt af tæt og god Bonitet, kjøbes og betales med de høieste og gangbare Priser af C. B. Christensen jun.
Aarhuus Stifts-Tidende, 1844-02-20
Undertegnede, der har været theologisk Candidat i 10 Aar, ønsker Ansættelse som Capellan pro persona. Aarhuus, den 19de Februar 1844. J. Seidelin.
Aarhuus Stifts-Tidende, 1844-02-20
En Lærerinde, der i en Række af Aar har informeret Börn, og kan præstere de bedste Anbefalinger fra de Familier i hvilke hun har conditioneret, attraaer en lignende Ansættelse til 1ste Mai. Reflecterende ville behage at henvende dem til Hr. Agent Nielsen i Aalborg. 400 Rbd. af Hads og Ring Herreders SkolelærerHielpekasse kunne strax erholdes til Laans mod anordningsmæssig Sikkerhed hos undertegnede Provst. Præstholm pr. Aarhuus, den 12te Februar 1844. Weiner, En Landmand ønsker sin Søn anbragt ved Handelen, og anvises fra Stiftsbogtrykkeriet.
Aarhuus Stifts-Tidende, 1844-02-20
En Gaard, beliggende 1 Miil fra Skanderborg, ved Hovedlandeveien, er underhaanden tilfals, og bestaar af 4 Tdr. Hartk., 100 Td. Land. Fornøden Skov og Torvejord haves til Gaarden, der er godt bygget, og hvorpaa der aarlig kan fodres og græsses fra 24 til 40 Kreaturer, 6 Heste. 20 Faar. Lysthavende ville henvende sig til Hr. Gjæstgiver Calundann i Skanderborg.
Aarhuus Stifts-Tidende, 1844-02-20
Af min fortrinlig for Bondehandel, beliggende Gaard No 6 paa denne Byes Storegade agter jeg at udleie fra 1ste Mai d. A. Boutiquen, med Værelser, Pakhuse, Stalde, Fouragelofter, Kornlofter, et complet Brænderi og Bryggeri med tilhørende Kjølle og Støbelofter. Randers, den 12te Februar 1844. Johan Hennings.
Aarhuus Stifts-Tidende, 1844-02-20
Estruplunds Meieri, bestaaende af 120 Køer, er at faae i Forpagtning anstundende 1ste Mai, tillige gives Leilighed til at holde 2 a 300 Faar, imod at Vedkommende selv anskaffer disse. Spølkreaturer. 40 Stkr. Køer, Stude, Bøller og Tyre, tjenlige til at slagte i Slutningen af denne og i Løbet af Marts Maaned, staae til Salg paa Østerkeilstrup. Alb. Stabell.
Aarhuus Stifts-Tidende, 1844-02-20
Avlsforvaltertjenesten paa Steensballegaard er besat. Flere qvindelige Arbeidere kunne erholde Beskjæftigelse paa min Uldfabrik, saavel fra Landet som fra Byen. Marcus G. Bech. Eierne til endeel i Selveier Morten Jensens Gaard i Dyngbye, den 18de f. M. forefundne Kramvarer af forskjelligt Slags, opfordres herved til at melde sig hos Undertegnede. Hads og Ring Herreders Contoir i Aarhuus, den Rosenstand. 16de Februar 1844.
Aarhuus Stifts-Tidende, 1844-02-21
No 33. Onsdagen den 21de Februar. Den til Forsendelse med Brevposterne alene privilegerede Kongelig allernaadigst Jts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1844-02-21
Fædrelandet.
Aarhuus Stifts-Tidende, 1844-02-21
Kjøbenhavn, den 17de Februar. Hs. Maj. Kongen har allernaadigst bifaldet, at de tre lærde Skoler: Metropolitanskolen, Odense Cathedralskole og Kolding lærde Skole skulle, foreløbigen til en Prove, gives en saadan udvidet Jndretning, at Disciplene kunne bringes saavidt at for dem den yderligere Veiledning i de i Skolerne foredragne Videnskabsfag, som hidtil ved Universitetet har været meddeelt de unge Studerende i det første academiske Halvaar, kan bortfalde, og at der organiseres en Afgangsexamen ved disse Skoler, svarende til de Fordringer, som efter en saadan udvidet Underviisningsplan ville blive at gjøre til dem, der skulle ansees modne til at dimitteres til Universitetet, hvilken Examen, der træder i Stedet for examen artium og anden Examens første Prøve bliver at afholde ved selve Skolerne og af disses egne Lærere, under fornøden Control. (Brig. Td.) Hvis Deres Majestæter Keiseren af Rusland, og Kongen af Preussen besøge Kjøbenhavn til Efteraaret, som man siger, da vil der, efter flere Blades Formening, blive en Troppesamling, hvortil da den fulde Styrke af de paa Sjælland cantonnerende Tropper, circa 12 a 13000 Mand, ville blive indkaldte.
Aarhuus Stifts-Tidende, 1844-02-21
Børnekopperne grassere temmelig stærkt i Kjøbenhavn; dog af en mild Natur. Det viser sig meer og meere afgjort, at en enkelt Vaccine ikke er tilstrækkelig til at sikkre et Menneske for Livstid mod denne Sygdom, men at Vaccinationen efter et vist Aaremaal nogle Læger antage 7, Andre 10 Aar – bør gjentages, og efter de Oplysninger, som Stabslæge Prof. Müller har meddeelt i Folkebladet, maa Revaccination ansees som fuldkommen betryggende, da sande Børnekopper ikke kunne eftervises hos eet eneste Jndivid af Armeen, hos hvilket Revaccinationen har havt et normalt Forløb (14 Dage) eller som ikke har været smittet, for det blev revaccineret. Vi ansee det af Vigtighed at henlede Publicums Opmærksomhed paa disse Kjendsgierninger, fremsatte af en sagkyndig Mand, da Tilliden til Vaccinens Virksomhed, som Forebyggelsesmiddel mod Børnekopper, er svækket hos Mange, endogsaa af de høiere Klasser, En anden Fordom mod Vaccinationen er, at den skal paaføre os andre, for ukjendte Sygdomme, navnlig mener man, at den nu saa almindeligt udbredte Kjertelsyge hos Børn er en Følge af Vaccinationen. Herom har en af Kjøbenhavns dygtigste Læger yttret Følgende: "Enhver Generation har visse Sygdomme, som ere meere fremherskende hos den, end hos de tidligere. Oldtiden havde Sygdomme, som vi ikke kjende, og vi have Sygdomme, som Oldtiden ikke kjendte. Kjertelsyge har iøvrigt altid været bekjendt, og hvis den maaskee tidligere ikke var saa udbredt, og ikke viste sig under saa afskrækkende Former som af og til nu, saa maa Aarsagen ikke søges i Vaccinationen, men i den Omstændighed, at kjertelsvage Børn vare langt mere udsatte for de meest ondartede Børnekopper, end andre Børn, og som Følge deraf bleve de gjerne bortrevne; Graven gjemte dem. Nu redder Vaccinationen dem, saavelsom overhovedet den langt bedre Forpleining, Børn nu nyde end i gamle Dage; men et svagt Barn kan aldrig blive et stærkt, – dog kan Kjertelsygen i de fleste Tilfælde standses, naar den tages itide og behandles hensigtsmæssigt. (Dv.)
Aarhuus Stifts-Tidende, 1844-02-21
Ogsaa Fædrelandet for i Onsdags er lagt under Beslag. Det indeholdt en af Allgem. Zeitung" optagen Artikel, som forsvarede Danmark Berettigelse til at opkræve Øresundstold. J denne Anledning hedder det i næste Ro af Fædrelandet: "Vi fristes idag til et Spørgsmaal, som oftere har svævet os paa Læberne: mon dHrr. Ørsted, Lange og Holm aldrig skulde komme til at føle Samvittighedsnag over den Uret, som de nu tilføie den ucensurerede Presse? Honette Folk ere dog ellers meest ængstelige for at forurette deres Uvenner. Og vil der ikke komme den Tid, da de ville faae, eller have de ikke allerede stundom mørke Øieblikke, hvori de maa sige sig selv. Vi have ingen Ret til at undertrykke Bladene; vi bruge den Stærkeres Magt imod den Svage? Hvis disse høitbetroede Mænd have saadanne Øieblikke, ville vi, der ere de Svage, Værgeløse, Undertrykte, trøste os med, at vi ere frie for de stærke, mægtige Undertrykkeres Sorger. – J Anledning af Capt. Tschernings Recension af Værnepligtsanordningen hedder det i en Correspondentartikel fra Kjøbenhavn i O. Ths. Avis: "Vi ville ønske denne dygtige Mand, at hans Ord dennegang maa finde villigere Øren, end de hidtil have fundet; thi hidtil har hans Røst desværre været en Røst i Ørken. Tscherning hører uheldigviis til Radical-Reformatorerne, og der er intet Land i Verden, hvor de kunne vente at gjøre mindre Lykke end i Danmark, hvor de baade have Regjering og Nationalcharacteren imod sig. Vi unde heller ikke Radical-Reformatorerne, forsaavidt derved forstaaes Folk, der blindt hen ville kaste Alt overende, eller som prædike en Tilstand, som aldrig kan realiseres; men naar Talen er om vort Væbningsvæsen, – det sande Palladium for enhver Nation, men allermeest for en lille - da ere vi rigtignok af den Mening, at den sidste Reform, det har undergaaet, vel har medført store, meget store Bekostninger, men iøvrigt neppe er af den Natur, at Nationen nu med Tryghed kan betroe sig til den. Det vundne Hovedresultat, og det er ikke ringe, er: at der nu aarlig dannes et langt større Antal Rekruter, end før, men hvad Garantie har man for, at de bevare den hurtigt erhvervede Færdighed? Vi havde dog af denne nye Værnepligtsanordning haabet Afskaffelsen af Garnisonstjenesten, som vi altid have meent ikke lod sig forene med en ret forstaaet almindelig Værnepligt, og at den da vilde blive besørget af hvervet (ikke af alle Nationer sammenskrabet, men af Landets Børn hvervet) eller frivilligt Mandskab; men man seer, at det er ikke paatænkt.
Aarhuus Stifts-Tidende, 1844-02-21
J sidste Ro af "Corfaren læses Følgende: "J Nordalbingien har nylig tildraget sig en ligesaa mærkelig som skrækkelig Begivenhed, der kunde havt de sørgeligste Følger: Tiedemanns Reisekuffert er stiaalet. J "Jtzehoer Wochenblatt" No 5 anmeldes denne Begivenhed i en ligesaa interessant som vel skreven Afhandling. Man erfarer deraf, at den upatriotiske, schleswigholsteinske Tyv – thi der er ingen Tvivl om, at Tyvene i Schleswigholstein ere Schleswigholsteinere – troede at skulle finde alle de Penge, der have været ommeldte i Aviserne som indbetalte til Landesbanken. Han fandt imidlertid kun de Penge, der virkelig ere indbetalte, Kufferten var, med Undtagelse af en sort Kjole, et Par stribede Beenklæder og tre Par Strømper, aldeles tom. hvilken Lykke, at den ikke var fuld af Penge! Der kan man see: der er ingen Vind saa slet, at den jo blæser noget Godt.
Aarhuus Stifts-Tidende, 1844-02-21
J Odense heed det i Fredags, at Commandeuren for Dragon-Regimentet i Jtzehoe, Oberst v. Hindenburg, vilde tage sin Afsked. (Hp. Av.)
Aarhuus Stifts-Tidende, 1844-02-21
Det overrasker os ikke meldes fra Odense i Hr. Avis - at Skuespildirecteur Müller idag (15de Febr.) har faaet fra den Schleswig=HolsteinischeRegjering (2: Prindstatholderen) et afslaaende Svar paa hans Ansøgning om at give Forestillinger, i Flensborg. Dette havde vi ventet; – tilføies der – et kongeligt Svar paa den flensborgske Petition (see Løverdagsavisen) have vi endnu at imødesee.
Aarhuus Stifts-Tidende, 1844-02-21
J Rendsborg træffes store Forberedelser til en Forsamling i grandies schleswig-holsteinsk Stiil, som skal afholdes der næstkommende 5te Marts. Hoved formaalet for disse Festiviteter, som menes at ville medtage flere Dage, vil, som det hedder, blive det Tiedemannske Landsbank=Anliggende; dog vil vistnok ogsaa andre politiske Emner derved bringes paa Bane.
Aarhuus Stifts-Tidende, 1844-02-21
Man antager, at der til disse politiske Moder og Fest maaltider vil strømme saa mange Mennesker sammen at intet Locale i Rendsborg vil kunne rumme dem, undtagen Skuespilhuset, hvisaarsag nu ogsaa dette bliver indrettet dertil. Kirkesanger og Skolelærer Kjærbølling i Ærøeskjøbing, som i flere Aar har dyrket Botaniken og Have culturen som Videnskab, og for kort siden har udgivet et Værk over denne Gjenstand, er af Directionen for det paa Snoghøi etablerede Haveselskab for Jylland, Fyen og Slesvig antagen som Jnspecteur over Selskabets Have, og til Bestyrer af den dermed forenede Læreanstalt for practiske Havekarle, samt til Redacteur af Have=Tidenden – et Valg, der maa være en Borgen for Selskabets Medlemmer, saameget mere som Hr. Kjærbølling ikke har søgt denne Post, men, skjøndt Directionen personlig ubekjendt, er søgt af denne. Som Beviis paa den Kjærlighed og Høiagtelse, Provst Nannestad havde vundet i sin Embedskreds, havde Skolelærerne i hans Provsti, i Anledning af hans Afreise derfra, ladet ham, ved en Deputation af deres Midte, overrække et særdeles smukt Taffeluhr med Jnscription: Høiædle Høiærværdige Hr. Provst N. C. Nannestad tilegnet med Høiagtelse og Kjærlighed af taknemmelige Skolelærere i Viborg Amts østre Provsti." Ved samme Leilighed blev afsjungen en Afskedssang fra jydske Skolelærere, forfattet af den i sin Kreds saa hæderligen bekjendte Skolelærer og Kirkesanger Andersen i Aulum.
Aarhuus Stifts-Tidende, 1844-02-21
Under 13de Februar er der meddeelt Exam. juris Chr. Linde Steenberg af Randers Bevilling til at procedere paa Prøve i Randers Amt, med Forpligtelse. til at tage Bopæl i Grenaae.
Aarhuus Stifts-Tidende, 1844-02-21
De fire Heste, som nylig indebrændte i Randers, tilhørte en Bonde fra Salling, som havde bragt dem dertil for at sælges paa Markedet.
Aarhuus Stifts-Tidende, 1844-02-21
J sidste Randers Avis læses følgende Bekjendtgjørelse:
Aarhuus Stifts-Tidende, 1844-02-21
Paa en Reise med Diligencen fra Aarhuus til Randers sidstafvigte Torsdag vare Veiene sønden for Spørring Kro i den Grad opfyldte med Snee, at det havde været en plat Umulighed at fremme Reisen med den svære Vogn, hvis ikke Hr. Kammerjunker og Postmester v. Diring, uden dertil at være af noget Menneske opfordret, havde kastet sig paa sin Hest og, ridende 2 1/2 Miil afsted til Spørring, overalt havde foranstaltet fornødent Mandskab, for at gjøre Veien ryddelig, da vi Reisende ellers sandsynligviis vilde have været udsatte for at kampere Natten over paa Landeveien. Bemeldte Embedsmand ville for denne os beviiste Tjeneste modtage vor erkjendtligste Tak, og finder man det for Exemplets Skyld rigtig, at Mandens humane Adfærd bringes her til offentlig Kundskab. Randers, den 16de Februar 1844. Paa flere Medreisendes og egne Vegne Mikisch, Kammerraad og Districtslæge.
Aarhuus Stifts-Tidende, 1844-02-21
Khvns Børs-Cours den 16de Februar. Hamborg 2 M. - a vista 199 a 101 1/2. Species 200. 4 PC. kgl. Obl. 102. Nationalb. Obl. (af Laanet - 4 pC. uopsigelige Rigsbank=Oblig. 4de Febr. 1820). Nationalbank=Actier 117 a 117 1/2.
Aarhuus Stifts-Tidende, 1844-02-21
Reisende fra Kallundborg til Aarhuus den 18de Februar: Kammersecretair Sindberg, Fru Guldbrandsen, Handelscommis Carstensen, Toldbetjent Thuesen, Student, Schack, Skibscapt. Faber, Hestehandler Nielsen. Fra Aarhuus til Kallundborg. den 19de Februar: Major Toldcasserer Hansen med Datter, Jfr. Bartholde, Forpagter Mettelmann, Elev Clausen. Kort Beskrivelse om hvorledes Silkeormene. opklækkes.
Aarhuus Stifts-Tidende, 1844-02-21
Naar Luften i Slutningen af Mai Maaned har en Varmegrad af 16 til 18 Grader, maa man have i Beredskab en Papiirs=Kasse eller flere, i denne eller disse lægges Orme=Æggene i Skygge. Efter 10 a 12 Dage kryde Ormene frem. De overlægges strax med unge, ikke vaade, Salatblade, paa hvilke Ormene strax kryde op J de første 14 Dage gives to Gange dagligt friske Blade, dog saasnart muligt Morbærblade. Efter dette Tidsrum maa haves en a to Rammer, betrukne med grovt Lærred, af 1 Alens Brede og Længde, i Beredskab, hvorhen Ormene paa Bladene flyttes. Fra denne Tid af gives 3 Gange dagligt friske Morbærblade. Al Ureenlighed feies bort med en Fjeder, de visnede Blade borttages og Ormene berøres saa lidet som muligt. Ormen tiltager i 7 Uger, fra den krøb ud af Ægget, indtil den indspinder sig, og hudder i den Tid 4 Gange, naar den hudder, sidder den stille, høit med Hovedet og æder Jntet. Er Hudningen forbi, æder den destomere, og maa flittig passes med Føde Naar den er færdig til Jndspinding og fuldvoxen, bliver Ormen urolig, af Farve blegrød, æder ikke og maa gives Leilighed til Jndspinding, hvilket skeer lettest ved mellem dem at henlægge en Papiirs-Tutte, eller nogle Lyng= eller andre Qviste. J 21 Dage ere de indspundne. Den 21de Dag gaver Sommerfuglen sig ud af Cochonen - Silken er da fordærvet. Sommerfuglen flyver ikke omkring; men bliver der hvor den sættes, ligesom Ormen forhen, søger derefter sin Mage, parrer sig, og døer efter 14 Dages Forløb. Som Sommerfugl nyder den Jntet. Hunnen kaster fra 4 til 500 Æg paa dertil henlagt fiin Papiir, der da gjemmes paa et koligt tørt Sted til næste Aars Mai. Vil man benytte Cochonen, da maae Dagen, paa hvilken Ormene indspinde sig, annoteres, og mellem den 12te og 18de Dag henlægges de Jndspundne enten i en heed Den eller over kogende Vands Damp en fjerde Deel af en Time, Puppen er da død og Silken i Behold. Cochonen kan opbevares til Salg saa længe man vil. J de 7 Uger, i hvilke Ormen udvikler sig, maa den have et tørt Opholdsted, fri for Træk, Rog, Støi, Spindelvæve og al Ureenlighed, enten i et Værelse eller under et Tag. Saaledes kan Begynderen opklække dette vigtige Huusdyr. Erfaringen bliver derefter den sikkre Leder i det Større. H. G.
Aarhuus Stifts-Tidende, 1844-02-21
Bekjendtgjørelser. Det blev vor sørgelige Pligt herved at tilkjendegive fraværende Slægt og Venner, at det behagede Gud, den Alvise, den 19de dennes at bortkalde vor inderlig elskede og retskafne Moder Ane Lundum født Nielsen, Enke efter vor forhen afdøde Fader Dannebrogsmand Høker Morten Lundum, i hendes 48de Aar. Aarhuus, den 20de Februar 1844. Den Afdødes dybtsørgende Børn. Den geistlige Forening for Hørsens By og Omegn holder Møde Mandagen den 4de Marts 1844. Horsens, den 15de Februar 1844. Borch, p. t. Secretair.
Aarhuus Stifts-Tidende, 1844-02-21
Jeg undlader ikke herved at underrette Byens og Omegnens Beboere om, at jeg er kommen hertil og boer hos Gjæstgiver Hans Hyrup i Prindsessegaden. Fredericia, d. 31 Jan. 1844. Hviding, Overlæge ved den 13de Bataillon.
Aarhuus Stifts-Tidende, 1844-02-21
Efter Foranstaltning af Skifteretten, der behandler Boet efter Jomfru Johanne Chatrine Lund, foretages Auction over det benævnte Bo tilhørende Stervbosted, Na 827 paa Klostergade, bestaaende af 3 Fag 1 Etage grundmuret Forhuus, med et lille Halvtag, Gaardsrum og Haugeplads: 1ste Gang: Mandagen den 26de dennes, 2den Gang: Mandagen den 4de Marts, og 3die Gang: Mandagen den 11te f. M., hver Dags Formiddag, Kl. 11. De tvende første Auctioner afholdes paa Raadstuen heri Staden, men 3die Auction i selve Stedet. Det bemærkes, at dette kan tiltrædes saasnart det gjorte Bud er approberet. Hvilket herved bekjendtgjøres til Liebhaveres Efterretning. Aarhuus Byfogedcontoir, den 13de Februar 1844. Fleischer.
Aarhuus Stifts-Tidende, 1844-02-21
Ved Proclama, som i Dag er læst i Aarhuus Bythingsret, og senere vil vorde læst i den Kongelige LandsOverret i Viborg, ere Creditorerne i Boerne efter: a) forlængst afdøde Kjøbmand Jørgen Bærentz og senere afdøde Hustrue Maren Bærenz født Herskind. b) Adjunct ved Realskolen heri Staden Albert August Breinholm, samt c) forhenværende Borger og Bagermester Christian Sperling, indkaldte med 12 Ugers Varsel til, for undertegnede Skifteret, der behandler disse Boer, med deres Paastande, at fremkomme, og deres havende Krav inden fornævnte Tids Forløb at anmelde og beviisliggjøre, hvilket herved i Henhold til Bestemmelserne i Placaten af 2den Juni 1819, endvidere bekjendtgjøres. Aarhuus Skifteret, den 25de Januar 1844. kleischer. Engelsted.
Aarhuus Stifts-Tidende, 1844-02-21
Ved Proclama af Dags Dato, der snarest muligt vil blive læst inden vedkommende Retter, ere samtlige Creditorer i Stervboet efter afgangne Skolelærer og Dannebrogsmand Jens Nielsen Kragh og tidligere afdøde Hustrue Bodild Marie Bjerager af Vindblæs, i Vind blæs Sogn, Gjerlev Herred, Randers Amt, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter. Ligeledes ere indkaldte, med Aar og Dags Varsel, de Afdødes Arvinger til at anmelde og beviisliggjøre deres Arveret. Herredsfogedcontoiret i Mariager, den 12te Febr. 1844. Claudi.
Aarhuus Stifts-Tidende, 1844-02-21
Ved Proclama, som er læst ved disse Herreders Ret, og vil blive læst ved den kongelige Landsoverret i Viborg, ere Alle og Enhver, som maatte have nogen Fordring i Boet efter afdøde Peder Knudsen i Eriknauer, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter i Boet, hvilket herved endvidere bekjendtgjøres. Bjerre Hatting Herreders Contoir, d. 16 Febr. 1844. with.